Pa ocupar el tiempu que-y quedaba llibre y pa nun sentise tan sola, sobremanera porque sentía muncha señardá de los sos llugares, empieza a participar, xuntu con dos amigues, nun grupu artístico y lliterario. Sicasí estes distracciones, el so espíritu va decayendo hasta sumise nuna fonda depresión y un sentimientu de soledá superlativu que la fixeron sentise realmente enferma. Esta vivencia sería treslladada depués a la hestoria de Heidi, cuando la neña tien de dexar Suiza pa vivir en Frankfurt, llueñe del aire puro y del soníu del vientu ente les fueyes de los pinos. Namái pudo superar esta dolencia cuando nació'l so fíu, Bernhard, en 1855.